CELEX: 32011R1011
Language: fi
Date: 2011-10-13 00:00:00
Title: Neuvoston asetus (EU) N:o 1011/2011, annettu 13 päivänä lokakuuta 2011 , Syyrian tilanteen johdosta määrättävistä rajoittavista toimenpiteistä annetun asetuksen (EU) N:o 442/2011 muuttamisesta

14.10.2011   
            
            
               FI
            
            
               Euroopan unionin virallinen lehti
            
            
               L 269/18
            
         NEUVOSTON ASETUS (EU) N:o 1011/2011,
   annettu 13 päivänä lokakuuta 2011,
   Syyrian tilanteen johdosta määrättävistä rajoittavista toimenpiteistä annetun asetuksen (EU) N:o 442/2011 muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 215 artiklan,
   ottaa huomioon Syyriaan kohdistettavista rajoittavista toimenpiteistä annetun neuvoston päätöksen 2011/273/YUTP (1),
   ottaa huomioon unionin ulkoasioiden ja turvallisuuspolitiikan korkean edustajan ja Euroopan komission yhteisen ehdotuksen,
   sekä katsoo seuraavaa:
   
               (1)
            
            
               Neuvosto hyväksyi 9 päivänä toukokuuta 2011 asetuksen (EU) N:o 442/2011 (2) Syyrian tilanteen johdosta määrättävistä rajoittavista toimenpiteistä.
            
         
               (2)
            
            
               Neuvosto muutti 2 päivänä syyskuuta 2011 asetusta (EU) N:o 442/2011 (3) laajentaakseen Syyriaan kohdistuvia toimenpiteitä siten, että laajennettiin luetteloon lisäämisen perusteita ja kiellettiin raakaöljyn ostaminen, tuonti tai kuljettaminen Syyriasta. Neuvosto muutti asetusta (EU) N:o 442/2011 (4) uudelleen 23 päivänä syyskuuta 2011 laajentaakseen Syyrian vastaisia toimenpiteitä edelleen siten, että niihin sisältyy raakaöljyalaan tehtävien investointien kieltäminen, uusia luetteloon tehtäviä merkintöjä ja kielto toimittaa syyrialaisia setelejä ja metallirahoja Syyrian keskuspankille.
            
         
               (3)
            
            
               Päätöksen 2011/273/YUTP muuttamisesta annetussa neuvoston päätöksessä 2011/684/YUTP (5) säädetään lisätoimenpiteestä eli uuden yhteisön merkitsemisestä luetteloon sekä poikkeuksesta, jonka mukaan kyseinen yhteisö saa käyttää myöhemmin saamiaan jäädytettyjä varoja rajoitetun ajan muiden kuin nimettyjen henkilöiden tai yhteisöjen kanssa käytävän kaupan rahoittamisen yhteydessä.
            
         
               (4)
            
            
               Tämä toimenpide kuuluu Euroopan unionin toiminnasta tehdyn sopimuksen soveltamisalaan, minkä vuoksi sen täytäntöönpanemiseksi tarvitaan lainsäädäntöä unionin tasolla, jotta voidaan varmistaa, että talouden toimijat soveltavat niitä yhtenäisesti kaikissa jäsenvaltioissa.
            
         
               (5)
            
            
               Tässä asetuksessa säädetyn toimenpiteen tehokkuuden varmistamiseksi tämän asetuksen on tultava voimaan välittömästi sen julkaisemisen jälkeen,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetus (EU) N:o 442/2011 seuraavasti:
   
               1)
            
            
               Korvataan 4 artiklan 1 ja 2 kohdassa, 5 artiklan 2 ja 3 kohdassa sekä 6 artiklan a alakohdassa ilmaisu, joka käsittää viittauksen liitteeseen II, ilmauksella, joka käsittää viittauksen liitteisiin II ja II a.
            
         
               2)
            
            
               Korvataan 7 artiklan a ja c alakohdassa, 9 artiklassa ja 14 artiklan 1 kohdassa ilmaisu, joka käsittää viittauksen liitteeseen II, ilmaisulla, joka käsittää viittauksen liitteeseen II tai liitteeseen II a.
            
         
               3)
            
            
               Korvataan 5 artiklan 1 kohta seuraavasti:
               ”1.   Liitteissä II ja II a luetellaan seuraavat:
               
                           a)
                        
                        
                           Liitteessä II luetellaan luonnolliset henkilöt, oikeushenkilöt, yhteisöt ja elimet, joiden neuvosto on päätöksen 2011/273/YUTP 4 artiklan 1 kohdan mukaisesti katsonut olevan vastuussa Syyrian siviiliväestöön kohdistetuista väkivaltaisista tukahduttamistoimista, ja henkilöt ja yhteisöt, jotka hyötyvät nykyisestä hallinnosta tai tukevat sitä, sekä näitä lähellä olevat luonnolliset henkilöt, oikeushenkilöt ja yhteisöt, ja joihin ei sovelleta 9 a artiklaa.
                        
                     
                           b)
                        
                        
                           Liitteessä II a luetellaan yhteisöt, joiden neuvosto on päätöksen 2011/273/YUTP 4 artiklan 1 kohdan mukaisesti katsonut olevan lähellä Syyrian siviiliväestöön kohdistetuista väkivaltaisista tukahduttamistoimista vastuussa olevia henkilöitä ja yhteisöjä taikka henkilöitä tai yhteisöjä, jotka hyötyvät nykyisestä hallinnosta tai tukevat sitä, ja joihin sovelletaan 9 a artiklaa.”
                        
                     
         
               4)
            
            
               Korvataan 14 artiklan 4 kohta seuraavasti:
               ”4.   Liitteissä II ja II a olevia luetteloita tarkastellaan uudelleen säännöllisin väliajoin ja vähintään joka 12. kuukausi.”
            
         
               5)
            
            
               Lisätään artikla seuraavasti:
               ”9 a artikla
               Edellä olevasta 4 artiklan 1 kohdasta poiketen liitteessä II a mainittu yhteisö saa suorittaa maksun kahden kuukauden kuluessa päivästä, jona se on nimetty, sellaisista jäädytetyistä varoista tai taloudellisista resursseista, jotka kyseinen yhteisö on saanut nimeämispäivänsä jälkeen edellyttäen, että
               
                           a)
                        
                        
                           tämän maksun suorittaminen perustuu kauppasopimukseen, ja
                        
                     
                           b)
                        
                        
                           asianomaisen jäsenvaltion toimivaltainen viranomainen on todennut, ettei maksua saa suoraan tai välillisesti liitteessä II tai liitteessä II a mainittu henkilö tai yhteisö.”
                        
                     
         2 artikla
   Muutetaan asetuksen (EU) N:o 442/2011 liite II tämän asetuksen liitteen II mukaisesti.
   3 artikla
   Lisätään tämän asetuksen liitteen I teksti asetukseen (EU) N:o 442/2011 liitteenä II a.
   4 artikla
   Korvataan asetuksen (EU) N:o 442/2011 liitteen IV teksti tämän asetuksen liitteellä III.
   5 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan kaikissa jäsenvaltioissa.
      Tehty Brysselissä 13 päivänä lokakuuta 2011.
      
         
            Neuvoston puolesta
         
         
            Puheenjohtaja
         
         M. DOWGIELEWICZ
      
   
   
      (1)  EUVL L 121, 10.5.2011, s. 11.
   
      (2)  EUVL L 121, 10.5.2011, s. 1.
   
      (3)  Neuvoston asetus (EU) N:o 878/2011, (EUVL L 228, 3.9.2011, s. 1).
   
      (4)  Neuvoston asetus (EU) N:o 950/2011, (EUVL L 247, 24.9.2011, s. 3).
   
      (5)  Katso tämän virallisen lehden sivu 33.
   
      LIITE I
      
         
            ”LIITE II a
            
               Luettelo 4 ja 5 artiklassa tarkoitetuista yhteisöistä
            
            
               Yhteisöt
            
            
                         
                     
                     
                        Nimi
                     
                     
                        Tunnistetiedot
                     
                     
                        Perusteet
                     
                     
                        Luetteloon merkitsemisen päivämäärä
                     
                  
                        1.
                     
                     
                        Commercial Bank of Syria
                     
                     
                        
                                    —
                                 
                                 
                                    Damaskoksen toimipiste, P.O. Box 2231, Moawiya St., Damascus, Syria;- P.O. Box 933, Yousef Azmeh Square, Damascus, Syria;
                                 
                              
                                    —
                                 
                                 
                                    Aleppon toimipiste, P.O. Box 2, Kastel Hajjarin St., Aleppo, Syria;
                                 
                              SWIFT/BIC CMSY SY DA; kaikki toimistot ympäri maailmaa [NPWMD]
                        WWW: http://cbs-bank.sy/En-index.php
                        Puh.: +963 11 2218890
                        Faksi: +963 11 2216975
                        Keskusjohto: dir.cbs@mail.sy
                     
                     
                        Valtion omistama pankki, joka antaa rahoitustukea hallinnolle.
                     
                     
                        13.10.2011”
                     
                  
      
   
   
      LIITE II
      Korvataan asetuksen (EU) N:o 442/2011 liitteessä II Emad Ghraiwatia, Tarif Akhrasia ja Issam Anboubaa koskevat merkinnät seuraavasti:
      
         
                     ”Nimi
                  
                  
                     Tunnistetiedot (syntymäaika, syntymäpaikka yms.)
                  
                  
                     Perusteet
                  
                  
                     Luetteloon merkitsemisen päivämäärä
                  
               
                     Emad GHRAIWATI
                  
                  
                     Syntymäaika: maaliskuu 1959;
                     syntymäpaikka: Damaskos, Syyria
                  
                  
                     Damaskoksen teollisuuskamarin puheenjohtaja (Zuhair Ghraiwati Sons). Tukee taloudellisesti Syyrian hallintoa.
                  
                  
                     2.9.2011
                  
               
                     Tarif AKHRAS
                  
                  
                     Syntymäaika: 1949;
                     syntymäpaikka: Homs, Syyria
                  
                  
                     Akhras-konsernin (perushyödykkeet ja niihin liittyvä kaupankäynti, jalostus sekä logistiikka) perustaja, kaupunki: Homs. Tukee taloudellisesti Syyrian hallintoa.
                  
                  
                     2.9.2011
                  
               
                     Issam ANBOUBA
                  
                  
                     Syntymäaika: 1949;
                     syntymäpaikka: Lattakia, Syyria
                  
                  
                     Issam Anbouba Est. for agro-industry -yhtiön puheenjohtaja. Tukee taloudellisesti Syyrian hallintoa.
                  
                  
                     2.9.2011”
                  
               
   
   
      LIITE III
      
         
            ”LIITE IV
            
               Öljytuotteiden luettelo
            
            
                        
                           HS-nimike
                        
                     
                     
                        
                           Kuvaus
                        
                     
                  
                        2709 00
                     
                     
                        Maaöljyt ja bitumisista kivennäisistä saadut öljyt, raa’at:
                     
                  
                        2710
                     
                     
                        Maaöljyt ja bitumisista kivennäisistä saadut öljyt, muut kuin raa’at; muualle kuulumattomat valmisteet, joissa on perusaineosana maaöljyjä tai bitumisista kivennäisistä saatuja öljyjä vähintään 70 painoprosenttia; jäteöljyt (CN-koodiin 2710 19 21 kuuluvan lentopetrolin ostaminen Syyriassa ei kuitenkaan ole kiellettyä edellyttäen, että se on tarkoitettu ja se käytetään yksinomaan sen ilma-aluksen lentotoiminnan jatkumiseen, johon se on lastattu).
                     
                  
                        2712
                     
                     
                        Vaseliini; parafiini, mikrokiteinen maaöljyvaha, puristettu parafiini (slack wax), otsokeriitti, ruskohiilivaha, turvevaha ja muut kivennäisvahat sekä niiden kaltaiset synteettisesti tai muulla menetelmällä valmistetut tuotteet, myös värjätyt.
                     
                  
                        2713
                     
                     
                        Maaöljykoksi, maaöljybitumi ja muut maaöljyjen tai bitumisista kivennäisistä saatujen öljyjen jätetuotteet.
                     
                  
                        2714
                     
                     
                        Luonnonbitumi ja -asfaltti; bitumi- tai öljyliuske ja bitumipitoinen hiekka; asfaltiitit ja asfalttikivi.
                     
                  
                        2715 00 00
                     
                     
                        Luonnonasfalttiin, luonnonbitumiin, maaöljybitumiin, kivennäistervaan tai kivennäistervapikeen perustuvat bitumiset seokset (esim. bitumimastiksi ja ”cut-backs”).”